**မြန်မာအရပ်ဘက်လူမှုအဖွဲ့အစည်းများ၏ ကုလသမဂ္ဂလူ့အခွင့်အရေးကောင်စီ အဖွဲ့ဝင်နိုင်ငံများထံသို့ ပေးပို့သော အိတ်ဖွင့်ပေးစာ**

၁၁ ရက် မတ်လ ၂၀၁၄

သို့

လူကြီးမင်းများ

**အကြောင်းအရာ - မြန်မာနိုင်ငံလူ့အခွင့်အရေးအခြေအနေ**

မိမိတို့ မြန်မာနိုင်ငံအရပ်ဘက်လူမှုအဖွဲ့အစည်းများအနေဖြင့် မြန်မာပြည်အတွင်းရှိ လူ့အခွင့်အရေး အခြေအနေနှင့် ပတ်သက်ပြီး တိုးတက်မှုများမရှိသည့်အပေါ် အလွန်အမင်းစိုးရိမ်မိပြီး ဂျနီဗာမြို့တွင် ကျင်းပမည့် (၂၅) ကြိမ်မြောက် အစည်းအဝေးတွင် ကုလသမဂ္ဂလူ့အခွင့်အရေးကောင်စီအနေဖြင့် မြန်မာနိုင်ငံ လူ့အခွင့်အရေးအခြေအနေအပေါ် ဆုံးဖြတ်ချက်ကို အစီအစဉ်အကြောင်းအရာ (၄) အောက်တွင်သာ ဆက်လက်ထားရှိရန် အစည်းဝေးအကြို ကြိုတင်စာရေးသားတောင်းဆိုလိုက်ရပါသည်။ ပြုပြင်ပြောင်းလဲရေးလုပ်ငန်းများ ဆက်လက်လုပ်ဆောင်သွားအောင်နှင့် ဖွဲ့စည်းပုံအခြေခံဥပဒေဆိုင်ရာ ပြုပြင်ပြောင်းလဲမှုများ၊ ဘာသာရေးလူမျိုးရေးလူစုများကြားပဋိပက္ခများ၊ တရားဥပဒေစိုးမိုးမှုမရှိခြင်း၊ ဖိနှိပ်သောဥပဒေများပြဋ္ဌန်းခြင်း၊ မြေယာသိမ်းဆည်းမှုများ၊ တိုင်းရင်းသားဒေသများရှိ ဆိုးဝါးသောလူ့အခွင့်အရေးချိုးဖောက်မှုများကဲ့သို့ လက်ရှိဆက်လက်ဖြစ်ပေါ်နေသော အရေးကြီးသည့်ကိစ္စရပ်များကို အထွပ်အထိပ် အရေးပေါ်အခြေအနေများအဖြစ် ကိုင်တွယ်ဖြေရှင်းအောင် မြန်မာနိုင်ငံအစိုးရအား ဆက်လက်ဖိအားပေးရန် မရှိမဖြစ်လိုအပ်ပါသည်။

ဤစိုးရိမ်ပူပန်ဖွယ်အချက်များကို မြန်မာနိုင်ငံဆိုင်ရာ ကုလသမဂ္ဂလူ့အခွင့်အရေးအထူးကိုယ်စားလှယ် သောမက်စ်အိုဟေးကွင်တားနားက ၎င်း၏မြန်မာပြည်ခရီးစဉ်အဆုံးတွင် ထုတ်ဖော်ပြောဆိုခဲ့ပါသည်။ ၂၀၁၄ ဖော်ဖော်ဝါရီလ ၁၉ ရက်နေ့က ရန်ကုန်အပြည်ပြည်ဆိုင်ရာလေဆိပ်တွင် ထုတ်ပြန်ခဲ့သော ၎င်း၏ ခရီးစဉ်ဆုံး ကြေညာချက်တွင် မြန်မာနိုင်ငံတွင် အများဆုံးတွေ့ကြုံနေရသော လူ့အခွင့်အရေးကိစ္စရပ်များအပေါ် ခေါင်းစဉ်အုပ်စုအလိုက် အနှစ်ချုပ် ဖော်ပြခဲ့သည်။

၎င်းကြေညာချက်ထဲတွင် မီးမောင်းထိုးပြထားသော မြင်သာသည့် အချက်နှစ်ချက်ရှိပါသည်။ ပထမတစ်ချက်မှာ မြန်မာနိုင်ငံအတွင်းရှိ လူ့အခွင့်အရေးအခြေအနေသည် အလွန်ဆိုရွားနေဆဲဖြစ်ပြီး အချို့ကဏ္ဍများတွင် တိုးတက်မှုများ အနည်းအကျဉ်း သို့မဟုတ် မရှိသလောက် နည်းပါးနေသည်ဟူသော အချက်ဖြစ်သည်။ ကုလသမဂ္ဂအထူးကိုယ်စားလှယ် တစ်ယောက်အနေဖြင့် ကွင်တားနားက “လက်ရှိအချိန်အထိ စစ်တပ်ဟာ မြန်မာနိုင်ငံရဲ့ အသက်သွေးကြောနဲ့ အဆောက်အအုံတွေကို လွှမ်းမိုးချုပ်ကိုင်နေတဲ့ အခန်းကဏ္ဍကနေ ဆက်လက်ရပ်တည်ဆဲ ဖြစ်တယ်။ နိုင်ငံတော် အဖွဲ့အစည်းအဆောက်အအုံတွေဟာ ယေဘူယျအားဖြင့် တာဝန်ယူမှုတာဝန်ခံမှုမရှိ ဖြစ်နေဆဲဖြစ်ပြီး တရားရေး မဏ္ဍိုင်ဟာလည်း လွတ်လပ်အမှီအခိုကင်းတဲ့ အစိုးရရဲ့အစိတ်အပိုင်းတစ်ခုအဖြစ် လည်ပတ်နိုင်မှုမရှိသေးပါဘူး။ ဒါ့အပြင် မြန်မာနိုင်ငံမှာ တရားဥပဒေစိုးမိုးမှုရှိပြီလို့ ပြောလို့မရသေးပါဘူး။ ရခိုင်ပြည်နယ်အတွင်းက အခြေအနေကို ကိုင်တွယ်ဖြေရှင်းပုံဟာလည်း စိန်ခေါ်မှုကြီးတစ်ခုဆိုတာကို ပြသနေပြီး ကိုင်တွယ်ဖြေရှင်းခြင်းမရှိဘူးဆိုရင် ပြုပြင်ပြောင်းလဲရေး တစ်စုံလုံးကို ထိခိုက်နိုင်ပါတယ်” ဟု ပြောခဲ့သည်။ “နိုင်ငံရေးအကျဉ်းသားများလွတ်မြောက်မှု၊ လွတ်လပ်စွာထုတ်ဖော်ပြောဆိုရန် အခွင့်အရေးရရှိလာမှု၊ နိုင်ငံရေးလွတ်လပ်ခွင့် တိုးတက်ဖြစ်ထွန်းလာမှု၊ တိုင်းရင်းသားနယ်စပ်ဒေသတွေက လက်နက်ကိုင်ပဋိပက္ခတွေကို အဆုံးသတ်ရန်ကြိုးစားမှု၏ အရေးပါသော တိုးတက်ဖြစ်ထွန်းမှု” အစရှိသည့် အခြားသော ကဏ္ဍများရှိ ပြုပြင်ပြောင်းလဲမှုများသည် ရခိုင်ပြည်နယ်အခြေအနေကြောင့် နောက်ကြောင်းပြန်လှည့်သွားနိုင်သည့် အန္တရယ်အတွင်းသို့ ကျရောက်နေလျက်ရှိသည်။

ဒုတိယအားဖြင့် မြန်မာနိုင်ငံတွင်းအဖြစ်အပျက်များကို စောင့်ကြည့်ရန်၊ တွေ့ရှိချက်များအပေါ် ကောင်စီသို့အစီရင်ခံရန်နှင့် အရေးယူဆောင်ရွက်မှုများပြုလုပ်ရန် အကြံပြုခြင်းတို့အတွက် လူ့အခွင့်အရေးအထူးကိုယ်စားလှယ်လိုအပ်သည်မှာ ငြင်းဆန်၍မရသည့်အချက်ဖြစ်သည်။ နိုင်ငံရေးအကျဉ်းသားများ လွှတ်ပေးခြင်းကဲ့သို့ အချို့ကဏ္ဍများရှိ အလုံးစုံမဟုတ် ပြုပြင်ပြောင်းလဲရေးလုပ်ငန်းများအပေါ်သာ အခြေခံ၍ မြန်မာနိုင်ငံသည် ကုလသမဂ္ဂအထူးကိုယ်စားလှယ် မလိုအပ်တော့ဟု ငြင်းခုန်ချက်ပြုမည်လျှင် ရိုးသားမှုမရှိသော မုသားသာ ဖြစ်လိမ့်မည်။ မြန်မာနိုင်ငံ၏ ရင်လေးဖွယ်ရာ အရေးကိစ္စအများအပြားများအနက်မှ ထိုသို့သော ကဏ္ဍများရှိ တစိတ်တဒေသသော ပြုပြင်ပြောင်းလဲမှုများသည် နိုင်ငံတကာအသိုင်းအဝိုင်းအကြိုက် နှစ်သိမ့်ပေးလို့သော ရည်ရွယ်ချက်ဖြင့် ပြုလုပ်နေသော အပေါ်ယံအကွပ်လောက်သာ ဖြစ်ပါလိမ့်မည်။

မြန်မာနိုင်ငံဆိုင်ရာ ကုလသမဂ္ဂလူ့အခွင့်အရေးအထူးကိုယ်စားလှယ်၏ ကြေငြာချက်ပါ ရန်ညွှန်းချက်များနှင့် ကောင်စီအကြံပြုချက်များကို လိုက်နာရန် မြန်မာနိုင်ငံအစိုးရ၏ အကြိမ်ကြိမ် ပျက်ကွက်မှုများအရ မြန်မာနိုင်ငံအတွက် လူ့အခွင့်အရေးအထူးကိုယ်စားလှယ် လိုအပ်သေးရုံသာမက ၎င်းအထူးကိုယ်စားလှယ်သည် လူ့အခွင့်အရေးကောင်စီ၏ အစီအစဉ်အကြောင်းအရာ (၄) အောက် စောင့်ကြည့်လေ့လာခြင်း လုပ်ပိုင်ခွင့်တာဝန် အပြည့်အဝ ရှိရန်လိုအပ်ပါသည်။ သို့မှ စောင့်ကြည့်လေ့လာခြင်းနှင့် ကောင်စီထံသို့အစီရင်ခံခြင်းတို့ကို ဆက်လက်ပြုလုပ်နိုင်မည်ဖြစ်သည်။

ထို့အတူပင် လူ့အခွင့်အရေးဆိုင်ရာစိုးရိမ်ပူပန်မှုများကြောင့် ဖြစ်ပေါ်လာသောတုန့်ပြန်တောင်းဆိုမှုများက ကုလသမဂ္ဂ လူ့အခွင့်အရေးမဟာမင်းကြီးရုံး မြန်မာပြည်တွင်အခြေစိုက်ရန် လိုအပ်နေသည်ကို ထပ်တူထင်ဟပ်ဖော်ပြနေသည်။ လူ့အခွင့်အရေး မြှင့်တင်ခြင်းနှင့်ကာကွယ်ခြင်း လုပ်ပိုင်ခွင့်အတာဝန် အပြည့်အဝရှိသော အဆိုပါရုံး တည်ထောင်ခြင်း မဟုတ်သည့် အခြားအဆင့်နိမ့်သော မည်သည့်ဆောင်ရွက်ချက်မဆို လက်ရှိအချိန်တွင် တရားမျှတမှုကို ဖော်ဆောင်နိုင်မည် မဟုတ်ပါ။ မြန်မာနိုင်ငံအစိုးရက လုပ်ပိုင်ခွင့်တာဝန်အပြည့်ရှိသောရုံးတည်ထောင်ခြင်းကို လက်ခံလိုစိတ်မရှိ ဖြစ်နေသောကြောင့် လက်ရှိအချိန်တွင် ကုလသမဂ္ဂနှင့် မြန်မာနိုင်ငံအစိုးရကြား ကုလသမဂ္ဂ လူ့အခွင့်အရေးမဟာမင်းကြီးရုံး တည်ထောင်ရေးကိစ္စဆွေးနွေးမှု ရှေ့ဆက်မတိုးနိုင်ပဲ ဖြစ်နေသည်ဟု မိမိတို့နားလည်ထားပါသည်။ ထို့ပြင် မြန်မာနိုင်ငံလူ့အခွင့်အရေးခြေအနေအပေါ် ဆုံးဖြတ်ချက်များကို လူ့အခွင့်အရေးကောင်စီ ဆုံးဖြတ်ချက်အကြောင်းအရာ (၁၀) အောက်တွင်သာ ထားရှိခြင်းဖြင့် လူ့အခွင့်အရေးအထူးကိုယ်စားလှယ်၏ လုပ်ပိုင်ခွင့်တာဝန်ကို “နည်းပညာပိုင်းဆိုင်ရာ ပူးပေါင်းဆောင်ရွက်မှု” အဆင့်သို့ လျော့ချပေးရန်၊ သို့မဟုတ် လူ့အခွင့်အရေးအထူးကိုယ်စားလှယ်ရာထူးကို အပြီးသတ် ပယ်ဖျက်ပေးရန် နိုင်ငံတော်အစိုးရဘက်မှ ဆွေးနွေးမှုများတွင် ညှိနှိုင်းမှုများ ပြုလုပ်နေသည်ဟု မိမိတို့ နားလည်ထားပါသည်။

ကုလသမဂ္ဂနှင့် နိုင်ငံတကာအဆောက်အအုံများ၏ တိုက်ရိုက်အရေးယူဆောင်ရွက်မှုများနှင့် ငြိမ်းချမ်းရေး၊ ဒီမိုကရေစီရေး၊ လူ့အခွင့်အရေး၊ တန်းတူညီမှုရှိရေး၊ မြန်မာပြည်သူအားလုံးအတွက် တရားဥပဒေစိုးမိုးရေးရရှိရန် ၎င်းတို့၏ ပါဝင်လုပ်ဆောင်မှုသည် မရှိမဖြစ် လိုအပ်နေပါသည်။ ထိုသို့ဆောင်ရွက်ရန်ပျက်ကွက်ပါက မြန်မာပြည်သူများ ကြုံတွေ့နေရသော နှစ်ရှည်လများလူ့အခွင့်အရေး ချိုးဖောက်မှုများ၊ အမြစ်တွယ်နေသော အပစ်ပေးအရေးယူခံရခြင်းမှ ကင်းလွတ်ခွင့်၊ လက်နက်ကိုင်ပဋိပက္ခများ၊ နိုင်ငံရေးအကြပ်အတည်းနှင့် လူထုဘေးဒုက္ခများ စသည်တို့ကို ဆက်လက်တည်မြဲစေမည်ဖြစ်သည်။ မိမိတို့၏ တောင်းဆိုမှုကို လာမည့်ကောင်စီအစည်းအဝေးတွင် ထည့်သွင်းစဉ်းစား ပေးသည့်အပေါ် များစွာကျေးဇူးတင်ရှိပါသည်။

လေးစားစွာဖြင့်

မြန်မာ့အရေးပူးပေါင်းဆောင်ရွက်သူများအဖွဲ့

ထောက်ခံလက်မှတ်ရေးထိုးသူများ

1. Action Committee for Democracy Development
2. All Kachin Students and Youth Union (AKSYU)
3. ALTSEAN-Burma
4. Arakan Observer Group
5. ASEAN Parliamentarians for Human Rights (APHR)
6. Asian Forum for Human Rights and Development (FORUM-ASIA)
7. Asia Pacific Solidarity Coalition (APSOC)
8. Association of Human Rights Defenders and Promoters(HRDP)
9. Assistance Association for Political Prisoners (AAPP)
10. Association Suisse-Birmanie
11. Back Pack Health Worker Team (BPHWT)
12. Burma Action Ireland
13. Burma Campaign Australia
14. Burma Campaign UK
15. Burma Environmental Working Group (BEWG)
16. Burma Study Center
17. Christian Solidarity Worldwide (CSW)
18. Dignity International
19. Equality Myanmar
20. Federation of Student’s Union Organization Committee
21. Fortify Rights
22. Forum for Democracy in Burma (FDB)
23. Free Burma Campaign (South Africa)
24. Free Burma Coalition -Philippines (FBC-P)
25. Hong Kong Coalition for a Free Burma
26. Human Rights Foundation of Monland (HURFOM)
27. Info Birmanie (France)
28. International Federation for Human Rights (FIDH)
29. Kachin Peace Network
30. Kachin Women’s Association Thailand (KWAT)
31. Karen Environmental and Social Action Network (KESAN)
32. Karen Human Rights Group (KHRG)
33. Karenni Civil Societies Network (KCSN)
34. Karen Women Empowerment Group (KWEG)
35. Karen Women Organization (KWO)
36. Mae Tao Clinic (MTC)
37. Network for Democracy and Development (NDD)
38. Pa-Oh Youth Organization (PYO)
39. Pax Romana ICMICA
40. People’s Forum on Burma (Japan)
41. Rohingya Arakanese Refugee Committee (RARC), Malaysia
42. Rohingya Youth Development Forum (RYDF), Arakan-Burma
43. Students and Youth Congress of Burma (SYCB)
44. Tavoy Women’s Union (TWU)
45. Tavoy Youth Organization (TYO)
46. United Lahu Youth Organization (ULYO)
47. Women’s League of Burma (WLB)
48. Yangon People Service Network